Hodová svätá omša v Kubrej
2025-05-18 08:30 - 10:00 (Europe/Bratislava) | Filiálny Kostol sv. Jána Nepomuckého, Kubrá, Kubranská 98, Trenčín, 911 01, Slovenská republika
Kostol v Kubrej je zasvätený svätému Jánovi Nepomuckému. Prí príležitosti sviatku tohto svätca (16. mája) budeme sláviť slávnostnú hodovú svätú omšu. Liturgickej slávnosti, ktorá sa uskutoční v nedeľu 18. mája 2025 o 8.30 hod. bude predsedať Mons. Peter Beňo, nitriansky pomocný biskup. Po skončení slávnostnej svätej omše vás pozývame na malé občerstvenie a bratské stretnutie pred kostolom.

Zároveň upozorňujeme, že druhá svätá omša o 10.00 hod. v tento deň nebude.

Filiálny kostol sv. Jana Nepomuckého bol postavený v roku 1905. Postavili ho podľa projektu Michala Milana Harminca. Konsekrácia novej stavby sa uskutočnila 21. mája 1905, teda v tomto roku si pripomíname 120. výročie posviacky kostola.

Deň detí v Opatovej
2025-06-01 15:00 - 20:00 | Farská záhrada, Potočná 52/87, Trenčín, 91101, Slovenská republika
Prvý júnový deň je Medzinárodným dňom detí, preto pozývame všetky deti na oslavu ich sviatku. Spoločne budeme súťažiť, športovať, hrať sa a zabávať. Tešíme sa na vás v nedeľu 1. júna od 15.00 do 20.00 hod. na farskom dvore v Opatovej. Vítané sú aj domáce koláčiky, alebo iné občerstvenie, s ktorým sa navzájom podelíme.

Sviatosť zmierenia pred prvým piatkom
2025-09-02 16:00 - 18:00 | farský Kostol sv. Stanislava (Opatová nad Váhom); filiálny Kostol sv. Jána Nepomuckého (Kubrá)
Keďže sa blíži prvý piatok v mesiaci september, dávame do pozornosti možnosť prijať sviatosť zmierenia. Spovedať budeme v utorok 2. septembra: v Kubrej od 16.00 do 16.30 hod. (kňaz slúžiaci svätú omšu bude k dispozícii až do svätej omše so začiatkom o 17.00 hod.) a v Opatovej od 17.00 do 18.00 hod.. Príležitosť ku svätej spovedi bude v prvopiatkovom týždni vždy približne 15 minút pred svätou omšou. Povzbudzujeme vás k dobrej príprave a účasti na svätej spovedi.

Adorácia pred prvým piatkom
2025-09-04 18:45 - 19:15 | Kostol sv. Stanislava, Potočná 484/88, Trenčín - Opatová nad Váhom
Pozývame vás na pravidelné (pred)prvopiatkové stretnutie s Eucharistickým Ježišom. Príďte v tichu nášho farského chrámu poďakovať za dary a dobrodenia, ktorých sa nám v ostatných dňoch dostalo. Spoločne budeme i prosiť o pomoc a požehnanie pre seba, naše rodiny a celé farské spoločenstvo. Eucharistická adorácia sa začína vždy v prvý štvrtok v mesiaci po večernej svätej omši.

Fatimská sobota
2025-09-06 06:15 - 07:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na Pobožnosť Fatimskej soboty do farského Kostola sv. Stanislava v Opatovej nad Váhom. Príďte spoločne uvažovať nad tajomstvami ruženca. Po skončení pobožnosti budeme spoločne sláviť svätú omšu.
Evanjeliová výzva na pokánie a obrátenie, ktorú pri zjaveniach už mnoho ráz pripomenula naša nebeská Matka, je vždy aktuálna. Začiatky pobožnosti piatich prvých sobôt siahajú až do roku 1917, keď sa Panna Mária zjavila trom fatimským deťom Lucii, Hyacinte a Františkovi. Lucia odišla z Portugalska do kláštora v španielskom meste Pontevedra. 10. decembra 1925 sa jej zjavila Panna Mária s dieťaťom Ježišom.

Podmienky pre vykonanie Pobožnosti piatich prvých sobôt v mesiaci:
1. Vykonať si svätú spoveď – svätú spoveď si vykonáme na prvú sobotu alebo už pred ňou, za predpokladu, že sme pri svätom prijímaní v tento deň boli v stave posväcujúcej milosti a máme daný úmysel.
2. Pristúpiť k svätému prijímaniu – po svätom prijímaní je potrebné vzbudiť si úmysel svojimi slovami alebo napr. modlitbou anjela, ktorú naučil fatimské deti.
3. Pomodliť sa v ten deň ruženec – päť desiatkov, prípadne aj viac. Pred modlitbou si vzbudíme úmysel vynáhrady za hriešnikov.
4. Rozjímať aspoň štvrť hodiny o tajomstvách posvätného ruženca – môžeme uvažovať o niektorom z tajomstiev ruženca alebo o tajomstve života Ježiša Krista a jeho Matky.

Prvonedeľná pobožnosť
2025-09-07 14:00 - 14:30
Pozývame vás na stretnutie s Eucharistickým Ježišom v prvú nedeľu nového mesiaca. Príďme spoločne ďakovať za všetky dobrodenia, ktorých sa nám dostalo a zároveň prosiť o požehnanie a milosti do ďalších dní. Po skončení pobožnosti vás pozývame na spoločné stretnutie a malé občerstvenie na farský dvor.

Misijná obnova 2025 - Úvodná svätá omša (farský kostol Opatová)
2025-09-11 18:00 - 19:30 | Kostol sv. Stanislava, Potočná 484/88, Trenčín - Opatová nad Váhom
Pozývame vás na obnovu ľudových misií, ktoré sa v našej i ostatných farnostiach v Trenčíne skončili 2. júna minulého roka. Pre našu farnosť to boli prvé ľudové misie po sedemdesiatich štyroch rokoch. Misie v Opatovej a Kubrej videli pátri z Kongregácie Najsvätejšieho Vykupiteľa, teda redemptoristi – pátri Václav Hypius, Patrik Grotkovský a Roman Janáč, ktorým pomáhali laické misijné spoločenstvá z Bratislavy a Banskej Bystrice.
V tomto roku sa opäť stretnete s redemptoristami P. Václavom Hypiusom, P. Patrikom Grotkovským, a ich spolupracovníkmi, ktorí pre vás opäť pripravujú bohatý program, kde nebudú chýbať misijné príhovory, slávenie svätých omší, či príležitosť k duchovnému rozhovoru alebo možnosť prijať sviatosť zmierenia. Duchovná obnova sa v našej farnosti začína vo štvrtok 11. septembra a vyvrcholí na hodovú nedeľu 14. septembra.
Duchovná obnova sa začne vo farskom kostole v Opatovej vo štvrtok 11. septembra o 18.00 hodine. Po svätej omši sa uskutoční eucharistická adorácia na tému: „Pútnici nádeje“.

Misijná obnova 2025 - „Staroba, čas nádeje“ (farský kostol Opatová)
2025-09-12 08:00 - 09:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na obnovu ľudových misií, ktoré sa v našej i ostatných farnostiach v Trenčíne skončili 2. júna minulého roka. Pre našu farnosť to boli prvé ľudové misie po sedemdesiatich štyroch rokoch. Misie v Opatovej a Kubrej videli pátri z Kongregácie Najsvätejšieho Vykupiteľa, teda redemptoristi – pátri Václav Hypius, Patrik Grotkovský a Roman Janáč, ktorým pomáhali laické misijné spoločenstvá z Bratislavy a Banskej Bystrice.
V tomto roku sa opäť stretnete s redemptoristami P. Václavom Hypiusom, P. Patrikom Grotkovským, a ich spolupracovníkmi, ktorí pre vás opäť pripravujú bohatý program, kde nebudú chýbať misijné príhovory, slávenie svätých omší, či príležitosť k duchovnému rozhovoru alebo možnosť prijať sviatosť zmierenia. Duchovná obnova sa v našej farnosti začína vo štvrtok 11. septembra a vyvrcholí na hodovú nedeľu 14. septembra.
V piatok 12. septembra sa program misijnej obnovy začne slávením svätej omše o 8.00 hod. vo farskom kostole s príhovorom na tému „Staroba, čas nádeje“. Program pokračuje podvečer o 17.00 hod. slávením svätej omše vo filiálnom kostole v Kubrej s príhovorom „Nádej nezomiera“. Po skončení bude nasledovať pobožnosť za zosnulých. V Opatovej bude piatkový večer patriť mládeži. Súčasťou svätej omše so začiatkom o 18.00 hod. bude misijný príhovor na tému „Nádej nezahanbuje“. Po skončení pozývame na stretnutie s misionármi mládež našej farnosti.

Misijná obnova 2025 -„Nádej nezomiera“ (filiálny kostol Kubrá)
2025-09-12 17:00 - 18:00 | Filiálny Kostol sv. Jána Nepomuckého, Kubrá, Kubranská 98, Trenčín, 911 01, Slovenská republika

Misijná obnova 2025 - „Nádej nezahanbuje“ (farský kostol Opatová)
2025-09-12 18:00 - 19:00 | Kostol sv. Stanislava, Potočná 484/88, Trenčín - Opatová nad Váhom

Misijná obnova 2025 - „Mária, matka nádeje“ (farský kostol Opatová)
2025-09-13 08:00 - 09:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na obnovu ľudových misií, ktoré sa v našej i ostatných farnostiach v Trenčíne skončili 2. júna minulého roka. Pre našu farnosť to boli prvé ľudové misie po sedemdesiatich štyroch rokoch. Misie v Opatovej a Kubrej videli pátri z Kongregácie Najsvätejšieho Vykupiteľa, teda redemptoristi – pátri Václav Hypius, Patrik Grotkovský a Roman Janáč, ktorým pomáhali laické misijné spoločenstvá z Bratislavy a Banskej Bystrice.
V tomto roku sa opäť stretnete s redemptoristami P. Václavom Hypiusom, P. Patrikom Grotkovským, a ich spolupracovníkmi, ktorí pre vás opäť pripravujú bohatý program, kde nebudú chýbať misijné príhovory, slávenie svätých omší, či príležitosť k duchovnému rozhovoru alebo možnosť prijať sviatosť zmierenia. Duchovná obnova sa v našej farnosti začína vo štvrtok 11. septembra a vyvrcholí na hodovú nedeľu 14. septembra.
Sobotný program bude pokračovať len vo farskom kostole. Ráno o 8.00 hod. vás pozývame spoločne sláviť svätú omšu s príhovorom na tému „Mária, matka nádeje“. Po nej bude nasledovať novéna k Panne Márii, Matke ustavičnej pomoci. Podvečerný program sa začne o 17.00 hod. slávením svätej omše s príhovorom „Nádej nezomiera“ a pobožnosťou za zosnulých. Po svätej omši vás pozývame na priateľské stretnutie a občerstvenie na farskom dvore.

Misijná obnova 2025 - „Nádej nezomiera“ (farský kostol Opatová)
2025-09-13 17:00 - 19:30 | Kostol sv. Stanislava, Potočná 484/88, Trenčín - Opatová nad Váhom

Misijná obnova 2025 -„Kríž, prameň nádeje“ (farský kostol Opatová)
2025-09-14 07:00 - 08:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na obnovu ľudových misií, ktoré sa v našej i ostatných farnostiach v Trenčíne skončili 2. júna minulého roka. Pre našu farnosť to boli prvé ľudové misie po sedemdesiatich štyroch rokoch. Misie v Opatovej a Kubrej videli pátri z Kongregácie Najsvätejšieho Vykupiteľa, teda redemptoristi – pátri Václav Hypius, Patrik Grotkovský a Roman Janáč, ktorým pomáhali laické misijné spoločenstvá z Bratislavy a Banskej Bystrice.
V tomto roku sa opäť stretnete s redemptoristami P. Václavom Hypiusom, P. Patrikom Grotkovským, a ich spolupracovníkmi, ktorí pre vás opäť pripravujú bohatý program, kde nebudú chýbať misijné príhovory, slávenie svätých omší, či príležitosť k duchovnému rozhovoru alebo možnosť prijať sviatosť zmierenia. Duchovná obnova sa v našej farnosti začína vo štvrtok 11. septembra a vyvrcholí na hodovú nedeľu 14. septembra.
Duchovná obnova v našej farnosti vyvrcholí v nedeľu 14. septembra. Sväté omše budeme sláviť vo filiálnom kostole v Kubrej o 8.30 hod. s príhovorom na tému „Kríž, prameň nádeje“ a o 10.00 hod. odznie príhovor na tému „Život plný nádeje“. Vo farskom kostole budeme v tento deň sláviť hodovú nedeľu. Ranná svätá omša o 7.00 hod. bude s príhovorom na tému „Kríž, prameň nádeje“ a slávnostná hodová svätá omša o 10.30 hod. bude s misijným príhovorom na tému „Život plný nádeje“.

Misijná obnova 2025 -„Kríž, prameň nádeje“ (filiálny kostol Kubrá)
2025-09-14 08:30 - 09:30 | Filiálny Kostol sv. Jána Nepomuckého, Kubrá, Kubranská 98, Trenčín, 911 01, Slovenská republika

Misijná obnova 2025 - „Život plný nádeje“ (filiálny kostol Kubrá)
2025-09-14 10:00 - 11:00 | Filiálny Kostol sv. Jána Nepomuckého, Kubrá, Kubranská 98, Trenčín, 911 01, Slovenská republika

Misijná obnova 2025 -„Život plný nádeje“ (farský kostol Opatová)
2025-09-14 10:30 - 12:00 | Kostol sv. Stanislava, Potočná 484/88, Trenčín - Opatová nad Váhom

Detské stretko
2025-09-26 16:00 - 17:45 | Klubovňa v priestoroch farského úradu v Opatovej, Potočná 52/87, Trenčín, Slovensko, 911 01
Od piatku 26. septembra pokračujú opäť detské stretká. Budeme sa stretávať každý druhý týždeň v klubovni na fare. Začiatok stretnutí je o 16.00 hod. Naši animátori pripravujú rôzne hry, tvorivé aj náučné aktivity. Pozývame aj mladšie deti, aby sa zapojili do tejto farskej aktivity.

Milión detí sa modlí ruženec
2025-10-01 17:15 - 18:00 | Filiálny Kostol sv. Jána Nepomuckého, Kubrá, Kubranská 98, Trenčín, 911 01, Slovenská republika
Naša farnosť sa pravidelne zapája do modlitbovej iniciátívy – „Milión detí sa modlí ruženec“. Na toto pekné a požehnané podujatie chceme nadviazať aj v tomto roku.
Táto modlitebná iniciatíva pápežskej nadácie ACN – Pomoc trpiacej Cirkvi chce pomôcť rozdúchať plameň viery v silu modlitby. Našou celosvetovou ružencovou kampaňou chceme pripomenúť slová Panny Márie z Fatimy, že modlitba s dôverou dieťaťa môže skutočne zmeniť svet, poraziť zlo a priniesť pokoj.
Modlitba svätého ruženca spoločne s deťmi posilní jednotu v Cirkvi a medzi národmi. Sme totiž povolaní, aby sme tvorili jednu veľkú rodinu zjednotenú v modlitbe naprieč národmi.Modlitba buduje vzťah lásky k Bohu a k blížnemu. Ruženec otvára naše srdcia pre konkrétnu pomoc núdznym, trpiacim a prenasledovaným, v ktorých vidíme samotného trpiaceho Krista.

Milión detí sa modlí ruženec
2025-10-03 17:15 - 18:00 | Kostol sv. Stanislava, Potočná 484/88, Trenčín - Opatová nad Váhom

Misijná nedeľa 2025
2025-10-19 10:30 - 15:00 | Kostol sv. Stanislava, Potočná 484/88, Trenčín - Opatová nad Váhom
Pozývame vás na slávenie misijnej nedele, ktorú si v tomto roku pripomíname 19. októbra. Slávnostná svätá omša, ktorú bude vo farskom kostole v Opatovej celebrovať P. Peter Beňo z rehole bosých karmelitánov, pôsobiaci ako farský vikár vo farnosti Staré Hory sa začína o 10.30 hod. Pri nej požehnáme aj nové sochy v našom farskom chráme. Drevorezby svätej Terézie z Lisieux a sv. Antona Paduánskeho pochádzajú z rezbárskej dielne talianskej spoločnosti PEMA, Val Gardena. Aj touto cestou chceme poďakovať všetkým darcom – jednotlivcom i spoločenstvám, ktorí vďaka svojej štedrosti umožnili nákup týchto diel, ktoré budú zdobiť náš farský kostol a pripomínať mocný príhovor našich nebeských orodovníkov.

Popoludní o 14:00 hod. vás pozývame v rámci misijnej nedele na eucharistickú adoráciu za misie a misionárov.

Pobožnosť za duše našich zosnulých
2025-11-02 14:00 - 14:30 | Cintorín v Opatovej nad Váhom, Trenčín - Opatová
Spomienka na Všetkých zosnulých veriacich či ľudovo „Dušičky“ pripadá na 2. novembra a je v rímskokatolíckej cirkvi dňom, kedy sa veriaci modlia za zomrelých. Pri tejto príležitosti sa v nedeľu 2. novembra pri hlavnom kríži na cintoríne v Opatovej nad Váhom uskutoční „dušičková pobožnosť“. Každý rok sa na tomto mieste stretávame, aby sme si s láskou a pokorou spomenuli na tých, ktorí už nie sú medzi nami.

Zapaľujeme prvú adventnú sviecu
2025-11-30 15:00 - 16:00 | Farská záhrada, Potočná 52/87, Trenčín, 91101, Slovenská republika
Pozývame všetkých farníkov na spoločné rozsvietenie prvej sviece na našom farskom adventnom venci. Spoločne sa stretneme o 15.00 hod. v našom kostole pri krátej eucharistickej adorácii, po nej sa presunieme na farský dvor, kde požehnáme veiec a rozsvietime prvú sviecu na adventnom venci.

Návšteva sv. Mikuláša
2025-12-05 17:00 - 18:30 | Kostol sv. Stanislava, Potočná 484/88, Trenčín - Opatová nad Váhom
Aj v tomto roku nás navštívi sv. Mikuláš. Vo farskom kostole sv. Stnislava v Opatovej sa zastaví v piatok 5. decembra o 17.00 hod.

Zapaľujeme druhú adventnú sviecu
2025-12-07 14:00 - 15:00 | Farská záhrada, Potočná 52/87, Trenčín, 91101, Slovenská republika
Pozývame všetkých farníkov na spoločné rozsvietenie druhej sviece na našom farskom adventnom venci. Spoločne sa stretneme o 15.00 hod. v našom kostole pri krátej eucharistickej adorácii, po nej sa presunieme na farský dvor, kde rozsvietime ďalšiu sviecu na adventnom venci.

Prvonedeľná pobožnosť
2025-12-07 15:00 - 15:30
Pozývame vás na stretnutie s Eucharistickým Ježišom v prvú nedeľu nového mesiaca. Príďme spoločne ďakovať za všetky dobrodenia, ktorých sa nám dostalo a zároveň prosiť o požehnanie a milosti do ďalších dní.

"Mikulášske" farské korčuľovanie
2025-12-07 16:15 - 17:15 | Zimný štadión Mariána Gáboríka, Hodžová 6844, Trenčín
Radi korčuľujete? Tak, neseďte doma a poďme sa spoločne hýbať! Pozývame vás na farské korčuľovanie, ktoré sa uskutoční na Zimnom štadióne Mariána Gáboríka na Sihoti v Trenčíne. Pozývame osobitne rodiny s deťmi prežiť nedeľné popoludnie spoločne na ľadovej ploche.
Vstupné dospelí 3 eurá, deti a študenti 2 eurá.

Zapaľujeme tretiu adventnú sviecu
2025-12-14 15:00 - 16:00 | Farská záhrada, Potočná 52/87, Trenčín, 91101, Slovenská republika
Pozývame všetkých farníkov na spoločné rozsvietenie treťej sviece na našom farskom adventnom venci. Spoločne sa stretneme o 15.00 hod. v našom kostole pri krátej eucharistickej adorácii, po nej sa presunieme na farský dvor, kde rozsvietime ďalšiu sviecu na adventnom venci.

Predvianočná svätá spoveď
2025-12-20 15:00 - 16:30 | farský Kostol sv. Stanislava (Opatová nad Váhom); filiálny Kostol sv. Jána Nepomuckého (Kubrá)
Sviatky Kristovho narodenia sú predo dvermi. V dňoch adventu sa pripravujeme, aby sme ich mohli náležite osláviť. No prípravy nemajú mať len vonkajší charakter – nákupy, darčeky, jedlo alebo vianočná nálada, ale majú mať predovšetkým pripraviť našu dušu na príchod Spasiteľa. V nasledujúcich dňoch vám ponúkame príležitosť zmieriť sa s Nebeským Otcom, ktorý nám vo svojej nevýslovnej láske zosiela svojho Syna. Využime v hojnej miere tieto dni na dobrú svätú spoveď, aby sme mohli v našich srdciach vybudovať pre Pána tie najkrajšie jasličky.

Spoločná svätá spoveď bude v našej farnosti v sobotu 20. decembra, popoludní od 15.00 hod. do 16.30 hod. Sviatosť zmierenia budeme vysluhovať vo farskom kostole v Opatovej i filiálnom kostole v Kubrej. Každú polhodinu bude možnosť pristúpiť ku svätému prijímaniu. Povzbudzujeme vás k dobrej duchovnej príprave na slávenie vianočných sviatkov.

Strieborná reťaz 2025
2025-12-21 14:00 - 15:00 | Farská záhrada, Potočná 52/87, Trenčín, 91101, Slovenská republika
Na farskom adventom venci rozsvietime už túto nedeľu poslednú zo štyroch adventných sviec. Je to neklamný dôkaz toho, že Vianoce sú už predo dvermi. Pri tejto príležitosti vás v nedeľu 21. decembra o 14.00 hod. pozývame do farskej záhrady v Opatovej na kultúrny program s názvom „Strieborná reťaz 2025“, ktorý pripravilo Občianske združenie Bagar, Farnosť Trenčín – Opatová a Dobrovoľný hasičský zbor Trenčín – Opatová. V programe vystúpia Opatovskí harmonikári a slovom bude pásmo sprevádzať rodáčka z Trenčína, významná divadelná a filmová osobnosť Ida Rapaičová.

Vianoce na ľade
2025-12-23 15:15 - 16:15 | Zimný štadión Mariána Gáboríka, Hodžová 6844, Trenčín
Radi korčuľujete? Tak, neseďte doma a poďme sa spoločne hýbať! Pozývame vás na farské korčuľovanie, ktoré sa uskutoční na Zimnom štadióne Mariána Gáboríka na Sihoti v Trenčíne. Pozývame osobitne rodiny s deťmi prežiť zimné popoludnie spoločne na ľadovej ploche.
